title: 2014/345/ЕС: Решение на Комисията от 6 юни 2014 година за изменение на Решение 2012/481/ЕС за установяване на екологични критерии за присъждане на екомаркировката на ЕС по отношение на печатни изделия (нотифицирано под номер С(2014) 3590)  Текст от значение за ЕИП

text:
               11.6.2014

               BG

               Официален вестник на Европейския съюз

               L 170/64

         РЕШЕНИЕ НА КОМИСИЯТА
   от 6 юни 2014 година
   за изменение на Решение 2012/481/ЕС за установяване на екологични критерии за присъждане на екомаркировката на ЕС по отношение на печатни изделия

         (нотифицирано под номер С(2014) 3590)

   (текст от значение за ЕИП)

      (2014/345/ЕС)

   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
   след консултации със Съвета по екомаркировка на Европейския съюз,
   като има предвид, че:

               (1)

               От обхвата на Решение 2012/481/ЕС на Комисията (2) са изключени картонените субстрати с тегло над 400 g/m2, тъй като съгласно същото решение печатните продукти се отпечатват само върху хартия с екомаркировката на ЕС, както е установено в Решение 2011/333/ЕС на Комисията (3) или в Решение 2012/448/ЕС на Комисията (4). Въпреки това при някои категории продукти, като например бележници, тетрадки, учебни тетрадки, тетрадки със спирала и календари с корици, включени в обхвата на Решение 2012/481/ЕС, се налага използването на картонени субстрати с тегло над 400 g/m2. Поради това изпълнението на критериите беше невъзможно за някои продукти.

               (2)

               Обхватът на Решение 2014/256/ЕС на Комисията (5) включва канцеларски хартиени продукти, състоящи се тегловно от най-малко 70 % хартия, картон или хартиени субстрати, като се установяват изисквания за картонените субстрати с базово тегло над 400 g/m2.

               (3)

               Мерките, предвидени в настоящото решение, са в съответствие със становището на комитета, създаден съгласно член 16 от Регламент (ЕО) № 66/2010.

               (4)

               Поради това Решение 2012/481/ЕС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2012/481/ЕС се изменя, както следва:

               1)

               В член 1 параграф 1 се заменя със следното:
               „1.   Продуктовата група „печатни изделия“ включва печатни продукти, състоящи се тегловно от най-малко 90 % хартия, картон или хартиени субстрати, с изключение на книги, каталози, брошури или формуляри, които се състоят тегловно от най-малко 80 % хартия, картон или хартиени субстрати. Притурките, кориците и другите печатни продукти в състава на крайния печатен продукт се считат за част от печатния продукт.“

               2)

               В член 1, параграф 3 буква в) се заменя със следното:

                           „в)

                           папки, пликове, папки с пръстени и канцеларски хартиени продукти.“

               3)

               В член 2 точка 1 се заменя със следното:

                           1)

                           „„книги“ означава подвързани чрез подшиване или лепене печатни продукти с твърди или меки корици, като учебници, художествена или нехудожествена литература, доклади, наръчници и книги с меки корици. Книгите не включват специализирани списания, брошури, списания, каталози, които се публикуват редовно, и годишни доклади;“

               4)

               В член 2 точка 9 се заменя със следното:

                           „9)

                           „печатен продукт“ означава продукт, получен от обработката на печатарски материал. Обработката се състои в отпечатване върху хартия. В допълнение към отпечатването обработката може да включва дообработване, като например фалцоване, преговане и рязане или сглобяване с използване на лепило, подвързване, броширане. Печатните продукти включват вестници, рекламни материали и новинарски бюлетини, специализирани списания, каталози, книги, листовки, брошури, плакати, визитни картички и етикети.“

               5)

               Критерий 3 в приложението към Решение 2012/481/ЕС се изменя, както следва:

                  „Критерий 3 — Възможност за рециклиране

               Печатните продукти трябва да могат да бъдат рециклирани. Мастилото трябва да може да се отстранява от печатните продукти, а нехартиените компоненти на печатните продукти трябва да бъдат лесно отстраними, за да се гарантира, че тези компоненти няма да възпрепятстват процеса на рециклиране.

                           а)

                           Могат да бъдат използвани средства за придаване на по-голяма здравина във влажно състояние само ако може да се докаже, че дообработеният продукт може да бъде рециклиран.

                           б)

                           Могат да се използват лепила само ако може да се докаже, че е налице възможност за отстраняването им.

                           в)

                           Лакове и ламиниране, включително полиетен и/или полиетен/полипропилен, могат да се използват само за корици на книги, списания и каталози.

                           г)

                           Възможността за отстраняване на мастилото трябва да се докаже.

                  Оценяване и удостоверяване: заявителят представя резултатите от изпитването на възможността за рециклиране на средствата за придаване на по-голяма здравина във влажно състояние и на възможността за отстраняване на лепилата. Референтните методи на изпитване са методът на PTS „PTS-RH 021/97“ (за средствата за придаване на по-голяма здравина във влажно състояние), „Метод 12“ на INGEDE (за възможността за отстраняване на неразтворими лепила) или еквивалентни методи на изпитване. Възможността за отстраняване на мастилото се доказва чрез използване на таблицата за оценяване на възможността за отстраняване на мастило (6) на Европейския съвет за рециклирана хартия или чрез еквивалентни методи на изпитване. Изпитването се извършва върху три вида хартия: хартия със и без покритие и хартия с повърхностна проклейка. Ако един вид печатно мастило се продава само за един или два специфични вида хартия, достатъчно е да се направят изпитвания на този вид/тези видове хартия. Заявителят представя декларация, че печатните продукти от хартия с покритие и ламинирана хартия са в съответствие с точка 3, буква в). Когато част от печатния продукт се отделя лесно (например пластмасова корица), изпитването на възможността за рециклиране може да се извърши без този компонент. Лесното отстраняване на нехартиените компоненти се доказва чрез декларация от страна на предприятието за събиране на хартия, рециклиращото предприятие или еквивалентна организация. Могат да се използват и методи за изпитване, за които компетентна и независима трета страна докаже, че дават еквивалентни резултати.

                  (6)  Assessment of Print Product Recyclability — Deinkability Score — User's Manual (Оценка на възможността за рециклиране на печатни продукти — резултат по отношение на възможността за отстраняване на мастилото — ръководство за работа), www.paperrecovery.org, раздел „Publications“ („Публикации“).“"

         Член 2
   Адресати на настоящото решение са държавите членки.

      Съставено в Брюксел на 6 юни 2014 година.

            За Комисията

         Janez POTOČNIK

            Член на Комисията

      (1)  ОВ L 27, 30.1.2010 г., стр. 1.

      (2)  Решение 2012/481/ЕС на Комисията от 16 август 2012 г. за установяване на екологични критерии за присъждане на екомаркировката на ЕС по отношение на печатни изделия (ОВ L 223, 21.8.2012 г., стр. 55).

      (3)  Решение 2011/333/ЕС на Комисията от 7 юни 2011 г. за установяване на екологичните критерии за присъждане на знака за екомаркировка на ЕС на копирна и графична хартия (ОВ L 149, 8.6.2011 г., стр. 12).

      (4)  Решение 2012/448/ЕС на Комисията от 12 юли 2012 г. за установяване на екологични критерии за присъждане на екомаркировката на ЕС на вестникарска хартия (ОВ L 202, 28.7.2012 г., стр. 26).

      (5)  Решение 2014/256/ЕС на Комисията от 2 май 2014 г. за установяване на екологични критерии за присъждане на екомаркировката на ЕС по отношение на изделия от преработена хартия (ОВ L 135, 8.5.2014 г., стр. 24).


title: Решение на Съвета от 26 юни 2001 година за присъединяването на Европейската общност към Регламент № 105 на Икономическата комисия за Европа на Организацията на обединените нации относно одобряването на превозни средства за превоз на опасни товари във връзка със специфичните им конструкционни характеристики

text:
Важна правна забележка

|

32001D0505

Официален вестник n° L 183 , 06/07/2001 стр. 0033 - 0033 специално чешко издание глава 07 том 005 стр. 454  - 454 специално испанско издание глава 07 том 005 стр. 454  - 454 специално унгарско издание глава 07 том 005 стр. 454  - 454 специално литвийско издание глава 07 том 005 стр. 454  - 454 LV.ES глава 07 том 005 стр. 454  - 454 MT.ES глава 07 том 005 стр. 454  - 454 PL.ES глава 07 том 005 стр. 454  - 454 SK.ES глава 07 том 005 стр. 454  - 454 специално словенско издание глава 07 том 005 стр. 454  - 454

		20010626Решение на Съветаот 26 юни 2001 годиназа присъединяването на Европейската общност към Регламент № 105 на Икономическата комисия за Европа на Организацията на обединените нации относно одобряването на превозни средства за превоз на опасни товари във връзка със специфичните им конструкционни характеристики(2001/505/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение 97/836/ЕО на Съвета от 27 ноември 1997 г. с оглед присъединяването на Европейската общност към Споразумението на Икономическата комисия за Европа на Организацията на обединените нации относно възприемането на еднакви технически предписания за колесни превозни средства, на оборудване и на части, които могат да бъдат монтирани и/или използвани на колесни превозни средства и условията за взаимното признаване на одобрения, издавани въз основа на тези предписания ("Ревизирано споразумение от 1958 г.") [1] и по-специално член 3, параграф 3 и член 4, параграф 2, второто тире от него,като взе предвид предложението на Комисията [2],като взе предвид официалното съгласие на Европейския парламент [3],като има предвид, че:(1) Единните изисквания на Регламент № 105 на Икономическата комисия за Европа на Организацията на обединените нации относно одобрението на превозни средства, предназначени за превоз на опасни товари, във връзка със специфични конструкционни характеристики, имат за цел да премахнат техническите бариери пред търговията с моторни превозни средства между договарящите се страни във връзка със специфичните конструкционни характеристики на моторните превозни средства, предназначени за превоз на опасни товари и да осигурят високо равнище на безопасност и опазване на околната среда.(2) Регламент № 105 е съобщен на договарящите се страни и е влязъл в сила по отношение на всички договарящи се страни, които не са внесли уведомления за своето несъгласие до датата или датите, посочени в него, като регламент, приложен към Ревизираното споразумение от 1958 г.(3) Регламент № 105 следва да бъде включен в системата на Общността за одобрение на моторни превозни средства и по този начин да се добави към законодателството, което е в сила в рамките на Общността,РЕШИ, КАКТО СЛЕДВА:Единствен членЕвропейската общност се присъединява към Регламент № 105 на Икономическата комисия за Европа на Организацията на обединените нации относно одобряването на превозни средства, предназначени за превоз на опасни товари във връзка със специфичните им конструкционни характеристики.Текстът на регламента е приложен към настоящото решение [4].Съставено в Люксембург на 26 юни 2001 година.За СъветаПредседателT. Östros[1] ОВ L 346, 17.12.1997 г., стр. 78.[2] ОВ C 274 Е, 26.9.2000 г., стр. 76.[3] Официално съгласие, дадено на 15 май 2001 г. (все още непубликувано в Официален вестник).[4] Настоящият регламент ще бъде публикуван в предстоящ брой на Официален вестник.--------------------------------------------------


title: 2007/620/ЕО, Евратом: Решение на Съвета от 26 септември 2007 година за назначаване на един член от Латвия в Европейския икономически и социален комитет

text:
               28.9.2007

               BG

               Официален вестник на Европейския съюз

               L 253/37

      РЕШЕНИЕ НА СЪВЕТА

   от 26 септември 2007 година
   за назначаване на един член от Латвия в Европейския икономически и социален комитет
   (2007/620/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/524/ЕО, Евратом на Съвета от 11 юли 2006 г. за назначаване на членове от Чешката република, Германия, Естония, Испания, Франция, Италия, Латвия, Литва, Люксембург, Унгария, Малта, Австрия, Словения и Словакия в Европейския икономически и социален комитет за периода от 21 септември 2006 г. до 20 септември 2010 г. (1),
   като взе предвид предложението на правителството на Латвия,
   като взе предвид становището на Комисията,
   като има предвид, че след оставката на г-н Andris BĒRZIŅŠ се освободи едно място за член от Латвия на горепосочения комитет,
   РЕШИ:
   Член 1
   Г-н Gundars STRAUTMANIS се назначава за член на Европейския икономически и социален комитет на мястото на г-н Andris BĒRZIŅŠ за остатъка от неговия мандат, а именно до 20 септември 2010 г.
   Член 2
   Настоящото решение влиза в сила в деня на приемането му.

      Съставено в Брюксел на 26 септември 2007 година.

            За Съвета

            Председател

         J. SILVA

      (1)  ОВ L 207, 28.7.2006 г., стр. 30.


title: 2011/167/ЕС: Решение на Съвета от 10 март 2011 година за разрешаване на засилено сътрудничество в областта на създаването на единна патентна защита

text:
               22.3.2011

               BG

               Официален вестник на Европейския съюз

               L 76/53

         РЕШЕНИЕ НА СЪВЕТА
   от 10 март 2011 година
   за разрешаване на засилено сътрудничество в областта на създаването на единна патентна защита
   (2011/167/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 329, параграф 1 от него,
   като взе предвид исканията, отправени от Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Френската република, Република Кипър, Република Латвия, Република Литва, Великото херцогство Люксембург, Република Унгария, Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               В съответствие с член 3, параграф 3 от Договора за Европейския съюз (ДЕС) Съюзът установява вътрешен пазар, работи за устойчивото развитие на Европа, основаващо се на балансиран икономически растеж, и насърчава научния и техническия прогрес. Създаването на правни условия, даващи възможност на предприятията да приспособят дейностите си по производство и дистрибуция на продукти отвъд националните граници и осигуряващи на дружествата по-широк избор и възможности, допринася за постигането на тази цел. Единният патент, еднакво валиден в целия Съюз, следва да бъде сред правните инструменти, които предприятията имат на свое разположение.

               (2)

               Съгласно член 118 от Договора за функционирането на Европейския съюз (ДФЕС) и в рамките на установяването и функционирането на вътрешния пазар мерките следва да включват създаването на единна патентна защита в целия Съюз и въвеждането на централизирани режими за издаване на разрешения, координация и контрол.

               (3)

               На 5 юли 2000 г. Комисията прие предложение за регламент на Съвета относно патент на Общността за създаването на единен патент, осигуряващ единна патентна защита в целия Съюз. На 30 юни 2010 г. Комисията прие предложение за регламент на Съвета относно разпоредбите за превод за патента на Европейския съюз (наричано по-долу „предложението за регламент относно разпоредбите за превод“), уреждащ разпоредбите относно превода, приложими към патента на Европейския съюз.

               (4)

               На заседанието на Съвета от 10 ноември 2010 г. бе отчетено, че липсва единодушие за продължаване на работата по предложения регламент относно разпоредбите за превод. На 10 декември 2010 г. бе потвърдено, че съществуват непреодолими трудности, които правят постигането на единодушие невъзможно в този момент и в близко бъдеще. Тъй като за постигане на окончателно споразумение относно единната патентна защита в Съюза е необходимо съгласие по предложението за регламент относно разпоредбите за превод, бе установено, че целта за създаване на единна патентна защита в Съюза не би могла да бъде постигната в разумен срок при прилагане на съответните разпоредби на Договорите.

               (5)

               При тези обстоятелства дванадесет държави-членки, а именно Дания, Германия, Естония, Франция, Литва, Люксембург, Нидерландия, Полша, Словения, Финландия, Швеция и Обединеното кралство, отправиха официални искания към Комисията с писма от 7, 8 и 13 декември 2010 г., посочвайки, че желаят да установят засилено сътрудничество помежду си в областта на създаването на единна патентна защита въз основа на съществуващите предложения, подкрепени от тези държави-членки по време на преговорите, и че Комисията следва да представи предложение до Съвета за тази цел. Исканията бяха потвърдени на заседанието на Съвета от 10 декември 2010 г. Междувременно още тринадесет държави-членки, а именно Белгия, България, Чешката република, Ирландия, Гърция, Кипър, Латвия, Унгария, Малта, Австрия, Португалия, Румъния и Словакия отправиха писма до Комисията, като посочиха, че и те желаят да участват в предвижданото засилено сътрудничество. Общо двадесет и пет държави-членки поискаха засилено сътрудничество.

               (6)

               Засиленото сътрудничество следва да осигури необходимата правна рамка за създаването на единна патентна защита в участващите държави-членки и да осигури на предприятията в целия Съюз възможност да повишат своята конкурентоспособност, като получат избор да търсят единна патентна защита в участващите държави-членки, като допринася същевременно за научния и техническия прогрес.

               (7)

               Засиленото сътрудничество следва да има за цел създаване на единен патент, осигуряващ единна патентна защита на териториите на участващите държави-членки, който ще се издава по отношение на всички тези държави-членки от Европейското патентно ведомство (ЕПВ). Като необходима част от единния патент, приложимите разпоредби относно превода следва да бъдат прости и икономически ефективни и да отговарят на предвидените в предложението за регламент на Съвета относно разпоредбите за превод за патента на Европейския съюз, представено от Комисията на 30 юни 2010 г., в съчетание с компромисните елементи, предложени от председателството през ноември 2010 г., които получиха широка подкрепа в Съвета. Разпоредбите относно превода ще запазят възможността за подаване в ЕПВ на патентни заявки на всеки от езиците на Съюза и ще осигурят възстановяване на разходите, свързани с превода на заявките, подадени на езици, които не са официални за ЕПВ. Еднакво валидният патент следва да се издава само на един от официалните езици на ЕПВ, както е предвидено в Конвенцията за издаване на европейски патенти (Европейската патентна конвенция). Допълнителни преводи няма да се изискват, без да се засягат преходните разпоредби, които ще бъдат пропорционални и ще изискват допълнителни преводи на временна основа, без правна стойност и само за информационни цели. Във всички случаи преходните разпоредби ще прекратят действието си, когато се появи възможност за висококачествени машинни преводи след обективна оценка на качеството им. В случай на спор за патентопритежателя следва да се приложи задължението за осигуряване на необходимия превод.

               (8)

               Условията, установени в член 20 ДЕС и в членове 326 и 329 ДФЕС, са изпълнени.

               (9)

               Областта, в която ще се извършва засиленото сътрудничество, а именно установяването на мерки за създаване на единен патент, осигуряващ патентна защита в целия Съюз, и въвеждането на централизирани режими за издаване на разрешения, координация и контрол на равнището на Съюза, е определена от член 118 ДФЕС като една от областите, попадащи в обхвата на Договорите.

               (10)

               На заседанието на Съвета от 10 ноември 2010 г. бе отчетено и на 10 декември 2010 г. — потвърдено, че целта за създаване на единна патентна защита в целия Съюз не може да бъде постигната в разумен срок от Съюза като цяло, с което бе изпълнено изискването по член 20, параграф 2 ДЕС, че засиленото сътрудничество се приема само като крайна мярка.

               (11)

               Засиленото сътрудничество в областта на създаването на единна патентна защита има за цел насърчаване на научния и техническия прогрес и функционирането на вътрешния пазар. Създаването на единна патентна защита за група държави-членки ще подобри равнището на патентна защита, като предостави възможност за получаване на единна патентна защита на териториите на участващите държави-членки и премахне разходите и усложненията по отношение на тези територии. Така то благоприятства осъществяването на целите на Съюза, защитава неговите интереси и засилва процеса на интеграция в съответствие с член 20, параграф 1 ДЕС.

               (12)

               Създаването на единна патентна защита не е включено в списъка с областите на изключителна компетентност на Съюза, установен в член 3, параграф 1 ДФЕС. Правното основание за създаването на европейски права на интелектуална собственост е член 118 от ДФЕС, който спада към дял VII (Общи правила относно конкуренцията, данъчното облагане и сближаването на законодателствата), глава 3 (Сближаване на законодателствата), и в него изрично се прави позоваване на установяването и функционирането на вътрешния пазар, което е част от споделената компетентност на Съюза съгласно член 4 ДФЕС. Създаването на единна патентна защита, включително приложимите разпоредби относно превода, попада следователно в области, които не са от изключителната компетентност на Съюза.

               (13)

               Засиленото сътрудничество в областта на създаването на единна патентна защита е в съответствие с Договорите и с правото на Съюза и не засяга вътрешния пазар, нито икономическото, социалното или териториалното сближаване. То не представлява пречка, нито дискриминация при търговията между държавите-членки и не нарушава конкуренцията между тях.

               (14)

               Засиленото сътрудничество в областта на създаването на единна патентна защита зачита компетентността, правата и задълженията на държавите-членки, които не участват в него. Възможността за получаване на единна патентна защита на териториите на участващите държави-членки не засяга достъпа или условията за патентна защита на териториите на неучастващите държави-членки. Нещо повече, предприятията от неучастващите държави-членки следва да разполагат с възможността да получат единна патентна защита на териториите на участващите държави-членки при същите условия като предприятията от участващите държави-членки. Съществуващите правила на неучастващите държави-членки, определящи условията за получаване на патентна защита на тяхна територия, остават незасегнати.

               (15)

               По-специално засиленото сътрудничество в областта на създаването на единна патентна защита ще бъде в съответствие с правото на Съюза относно патентите, тъй като засиленото сътрудничество ще зачита съществуващите достижения на правото на Съюза.

               (16)

               При зачитане на евентуалните условия за участие, определени в настоящото решение, засиленото сътрудничество в областта на създаването на единна патентна защита е отворено по всяко време за всички държави-членки, готови да зачитат вече приетите в тази насока актове, в съответствие с член 328 от ДФЕС,

         ПРИЕ НАСТОЯЩОТО РЕШЕНИЕ:
   Член 1
   Разрешава се на Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Френската република, Република Кипър, Република Латвия, Република Литва, Великото херцогство Люксембург, Република Унгария, Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия да установят засилено сътрудничество помежду си в областта на създаването на единна патентна защита чрез прилагане на съответните разпоредби на Договорите.
   Член 2
   Настоящото решение влиза в сила в деня на приемането му.

      Съставено в Брюксел на 10 март 2011 година.

            За Съвета

            Председател

         CSÉFALVAY Z.


title: 2011/726/ЕС: Решение на Европейския парламент и на Съвета от 25 октомври 2011 година за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/026 PT/Rohde от Португалия)

text:
               8.11.2011

               BG

               Официален вестник на Европейския съюз

               L 289/32

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 25 октомври 2011 година
   за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/026 PT/Rohde от Португалия)
   (2011/726/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхното повторно интегриране на пазара на труда.

               (2)

               Обхватът на ЕФПГ бе разширен за заявления, подадени от 1 май 2009 г. нататък, за да включи подкрепа за работници, съкратени като пряка последица от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (4)

               Португалия е внесла заявление за мобилизиране на ЕФПГ във връзка със случаи на съкращения в предприятието „Rohde“ на 26 ноември 2010 г., което е било допълнено с нова информация на 19 май 2011 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Следователно Комисията предлага да бъдат мобилизирани средства в размер на 1 449 500 EUR.

               (5)

               Поради това следва да бъдат мобилизирани средства от ЕФПГ за предоставяне на финансово участие по заявлението, подадено от Португалия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година се мобилизират средства от Европейския фонд за приспособяване към глобализацията за осигуряването на 1 449 500 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 25 октомври 2011 година.

            За Европейския парламент

            Председател

         J. BUZEK

            За Съвета

            Председател

         M. DOWGIELEWICZ

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.